[{"text_idx": "#000001", "text": "Be\u2019 gewch chi am eich pres? \u2022 Crysau seiclo"}, {"text_idx": "#000003", "text": "Yn y gofnod yma,, dwi\u2019n archwilio\u2019r gwahaniaeth rhwng crys seiclo \u00a322 a chrys seiclo \u00a390, a beth sy\u2019n ffitio rhwng y ddau?"}, {"text_idx": "#000006", "text": "Un o\u2019r prif ffactorau sy\u2019n gwahaniaethu rhwng crys t arferol a chrys seiclo, ac wrth gymharu crysau seiclo gyda\u2019u gilydd yw\u2019r toriad a\u2019r siap."}, {"text_idx": "#000007", "text": "Fel arfer, mae gan grys seiclo gefn hirach a blaen byrach, gwddf uchel a llewys wedi\u2019u haddasu i fod yn berffaith wrth ymestyn am y cyrn/bariau."}, {"text_idx": "#000009", "text": "Wrth i brisiau\u2019r crysau gynyddu, yn ogystal, mae\u2019n glynu\u2019n nes at y croen, sy\u2019n cael ei ddisgrifio fel toriad rasio, neu \u2018race cut\u2019. Ar grysau rhatach, mae\u2019r toriad yn fwy rhydd."}, {"text_idx": "#000010", "text": "Mantais amlwg arall i\u2019r toriad tyn yw\u2019r fantais aerodynamig - mae\u2019n teimlo ac yn edrych yn llawer mwy proffesiynol a chyflym."}, {"text_idx": "#000011", "text": "Ond os nad ydy hynny\u2019n eich poeni ac mae seiclo mwy hamddennol sy\u2019n taro\u2019ch tant, bydd y crysau mwy rhydd yn well i chi."}, {"text_idx": "#000012", "text": "Peth arall sy\u2019n gwneud crys tyn yn dyn yw\u2019r elastig o amgylch y llewys a\u2019ch canol. Eto, wrth i grysau gynyddu mewn pris mae\u2019r elastig yn tueddu i fod o safon uwch."}, {"text_idx": "#000013", "text": "Mae\u2019r ffabrig ar grys drytach yn well am reoli tymheredd eich corff, gan gludo\u2019r chwys yn gyflym er mwyn iddo anweddu. Nid yw crysau t, neu grysau seiclo syml iawn, yn gwneud hyn - maent yn cadw\u2019r chwys yn agos at eich croen."}, {"text_idx": "#000014", "text": "Fel arfer, ceir tri phoced cefn i grys seiclo, gyda\u2018r rhan fwyaf erbyn hyn yn cynnwys poced a sip. Disgwylir hyn ar y rhan fwyaf o grysau erbyn hyn."}, {"text_idx": "#000015", "text": "I helpu gyda rheoleiddio tymheredd y corff, bydd sip hyd llawn yn sicr yn fanteisiol. Eto, dylech ddisgwyl hyn ar bob crys uwch na ryw \u00a330."}, {"text_idx": "#000018", "text": "Ddim yn cael ei werthu mwyach, ond mae\u2019r crys yma o safon uchel o ystyried y pris. Tri phoced, y ffit heb fod yn rhy dyn, sip hyd llawn... beth arall sydd ei angen?!"}, {"text_idx": "#000027", "text": "Gobeithio ichi fwynhau\u2019r gofnod ac ichi ddysgu ohono - byddwn i bob amser yn awgrymu trio\u2019r crys ymlaen cyn ei brynu os yw hynny\u2019n bosib. Mae Evans Cycles yng Nghaerdydd yn ganmoliadwy iawn!"}]